iPhone 13 Pro: Topmodel runder 14.000 kroner

Skærmen og kameraerne er det, der virkelig adskiller iPhone 13 Pro-modellerne fra den billligere basismodel, der blev præsenteret tidligere. Til gengæld er prisen høj. De starter ved ni tusinde kroner, men vil du gå ud af butikken med den mest veludrustede Pro-model med 1 terabyte lagerplads, må du smide 14.199 kroner på disken.

Du har godt ti dage til at spare op, for begge Pro-modeller kommer i handelen den 24. september. De kan forudbestilles fra fredag.

iPhone 13 Pro og Pro Max har begge en såkaldt Super Retina XDR-skærm, der kan levere mellem 10 og 120Hz opdateringer alt efter brug. Skærmene har samme størelse som sidste års modeller, nemlig 6,1 og 6,7 tommer. Også på Pro’erne er ‘notchen’ blevet mindre.

Apple fortæller, at Pro-modellerne har fået et helt nyt triplekamera-system. Vidvinkellisen har fået større sensor (mere lys = bedre billeder), mens ultravidvinklen har fået forbedringer via højere blænde. Telefoto-linsen kan nu zoome x3, hvilket betyder, at kamerasystemet på tværs af linser har op til 6x optisk zoom.

Der er desuden kommet ny nattilstand og en ny makrotilstand, der kan fokusere på objekter bare to centimeter fra linsen. Ikke nyt, overhovedet, men nyt for iPhone.

Sponseret link: Du kan købe iPhone 13 Pro hos CallMe her!

Som sædvanlig er der drysset lidt ekstra film-lækkerier ud over Pro-modellerne. De kan nemlig optage video i 4K 30fps ProRes, der giver bedre mulighed for efterbehandling af farverne. Desuden har iPhone 13 Pro naturligvis også fået ‘Cinama mode’ ligesom den almindelige 13’er, nemlig mulighed for bokeh-effekt og fokusskift under optagelse.

Processoren er Apples nye A15 Bionic der hævdes at være markant hurtigere end alle konkurrenter (ingen specifikke nævnt). Batterilevetiden har også fået et nøk opad (1,5 time på 13 Pro og 2,5 timer på 13 Pro Max).

Sidst men ikke mindst har Apple nu gjort det muligt at købe en model med brutale 1 terabyte lagerplads. Men du får som sagt lov at betale for fornøjelsen …

Sponseret link: Telia har hele iPhone 13 familien – se dem her!

Her er priserne på de nye iPhone 13 Pro modeller:

Model | iPhone 13 Pro | iPhone 13 Pro Max
128 GB | 8.999 kr. | 9.699 kr.
256 GB | 9.899 kr. | 10.599 kr.
512 GB | 11.699 kr. | 12.399 kr.
1 TB | 13.499 kr. | 14.199 kr.

iPhone 13 Pro: Topmodel runder 14.000 kroner